kardosdrur/scandi-wiki huggingface dataset:
Gærdevalmue

Gærdevalmue (Papaver dubium), ofte skrevet gærde-valmue, er en enårig 20-70 centimeter høj plante i valmue-familien. Arten vokser ofte på sandet bund og findes udbredt i Europa. Den minder om kornvalmue, men har blegere kronblade, oftest tiltrykte hår på blomsterstilken og 6-8 støvfang.

Forekomst i Danmark 
I Danmark er gærdevalmue almindelig i det åbne agerland. Den blomstrer her mellem juni og august.

Kilder og eksterne henvisninger 

 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 Signe Frederiksen et al., Dansk flora, 2. udgave, Gyldendal 2012. .
 Arne og Anna-Lena Anderberg: Den virtuella floran, Naturhistoriska riksmuseet 

Valmue
Ayurveda

Ayurveda er en form for alternativ behandling, der har været brugt indenfor hinduismen. Der findes tre forskellige elementer (doshaer) indenfor ayurveda. Det er henholdsvis Pitta, Vata og Kapha. Pitta er ild som er forbundet med synet. Vata er rum og luft, som er forbundet med hørelsen og følelsen. Kapha er vand og jord, som er forbundet med smags- og lugtesansen.

Inden for ayurveda bliver folk delt op i de tre forskellige elementer, ofte bliver man tildelt to af dem med den ene som hovedelement. Disse elementer kaldes også for kropstyper. Alle har dog alle tre elementer i sig. Det er meget vigtigt, at man har en god balance mellem de tre elementer, samt balance inden for hvert af de tre elementer.

De ældste tekster om ayurveda er skrevet på sanskrit. Oversat fra sanskrit betyder Ayurveda "livets videnskab". Man kan spore behandlingsformen helt tilbage til 5000 år før vores tidsregning. Ayurveda har i meget lang tid været praktiseret i flere lande som f.eks. Indien, Nepal og Sri Lanka. I visse arabiske lande bliver det også praktiseret. I Indien er der ca. 80 % af befolkningen der benytter sig af en eller form af ayurveda for at helbrede sygdom. I nyere tid har også dele af den vestlige verden taget det til sig, dog som en alternativ behandlingsform.

Behandling med Ayurveda kan ske indenfor massage, yoga, kost, meditation og personligt arbejde med sig selv. Ayurveda knytter sig derfor ikke kun til en bestemt behandlingsform.

Selvom laboratorieforsøg har vist, at det er muligt, at nogle at stofferne i Ayurveda måske kan udvikles til effektive behandlinger, er det ingen evidens for, at de i sig selv er effektive. I følge Cancer Research UK er der ingen signifikant videnskabelig evidens, der har vist en effekt af Ayurveda på behandlingen af sygdom, selvom massage og afslapning ofte er gavnlig for nogle cancerpatienter, og der er indikationer fra dyrestudier af, at nogle urteprodukter der bruges i Ayurveda kan blive undersøgt yderligere.

I dag anses Ayurveda som pseudovidenskab på baggrund af dets forvirring mellem virkelighed og metafysiske koncepter. Andre forskere debatterer, om det skal anses som protovidenskab, et uvidenskabeligt eller transvidenskabeligt system i stedet.

Referencer

Eksterne henvisninger 
 Ayurveda 

Hinduisme
Alternativ behandling
Walt Disney Animation Studios

Walt Disney Animation Studios (WDAS), også kendt som Disney Animation, er et amerikansk animationsstudie, som producerer animerede spillefilm og kortfilm for The Walt Disney Company. Studiet blev grundlagt den 16. oktober 1923 af brødrene Walt Disney og Roy O. Disney, og er et af ældste animationsstudier i verdenen. Det fungerer i øjeblikket som en underafdeling til Walt Disney Studios og har dets hovedkvarter placeret i Roy E. Disney Animation Building på Walt Disney Studios-området i Burbank, Californien. Siden dets grundlæggelse har studiet produceret 59 animerede spillefilm, fra Snehvide og de syv små dværge (1937) til Raya og den sidste drage (2021), og hundredevis af kortfilm. Studiets logo er fra en scene i studiets allerførste korte tegnefilm med lyd, Steamboat Willie.

Studiet blev grundlagt under navnet Disney Brothers Cartoon Studio i 1923, skiftede navn til Walt Disney Studio i 1926 og blev inkorporeret som Walt Disney Productions i 1929. Studiet lavede i begyndelsen udelukkede korte tegnefilm indtil det i 1934 blev udvidet til også at producere spillefilm, hvilket i 1937 resulterede i udgivelsen af filmen Snehvide og de syv små dværge, som var en af de verdenens første tegnefilm i spillefilmslængde og den første af sin slags i USA.

I 1986, under en stor selskabsrestrukturering, skiftede Walt Disney Productions, som var vokset fra at bestå af et énkelt animationsstudie til at være et internationalt multimedieselskab, navn til The Walt Disney Company, og selve animationsstudiet fik navnet Walt Disney Feature Animation for at kunne differentieres fra andre underafdelinger i selskabet. Studiets nuværende navn, Walt Disney Animation Studios, kom til i 2007, da Disney året før havde opkøbt animationsstudiet Pixar Animation Studios og dermed forsøgte at streamline studiernes navne.

Igennem meget af dets levetid, er studiet blev anset som det fremmeligste animationsstudie i USA; studiet udviklede mange af de teknikker, koncepter og principper, som siden er blevet standard praksis indenfor traditionel animation. Studiet pioneerede også med deres metode indenfor storyboarding, som nu er standard procedure ved både animations- og live-action-filmproduktion. Studiets portefølje af animerede spillefilm anses som Disneys mest værdifulde aktiv, med mange af de oprindelige korte tegnefilms hovedpersoner - Mickey Mouse, Minnie Mouse, Anders And, Andersine And, Fedtmule og Pluto - værende blevet velkendte figurer i populærkulturen og fungerende som maskotter for hele The Walt Disney Company og dets underafdelinger.

Referencer

Eksterne henvisninger 
 Disney-selskabssiden om Walt Disney Animation Studios
 Walt Disney Animation Studios hos Internet Movie Database

The Walt Disney Company
Walt Disney Studios Motion Pictures

Walt Disney Studios Motion Pictures (tidligere kendt som Buena Vista Pictures Distribution, Inc. indtil 2007) er et amerikansk film- og TV-distributionsselskab under Disney Media and Entertainment Distribution-divisionen, som er ejet af The Walt Disney Company. Selskabet håndterer de biografiske og de enkelte digitale distributioner, marketing og promovering for film som er produceret og udgivet af Walt Disney Studios, inklusiv Walt Disney Pictures, Walt Disney Animation Studios, Pixar, Marvel Studios, Lucasfilm, 20th Century Studios, 20th Century Animation og Searchlight Pictures.

Selskabet blev grundlagt i 1953 som Buena Vista Film Distribution Company, Inc. (senere navneændring til Buena Vista Distribution Company, Inc. og Buena Vista Pictures Distribution, Inc.). Selskabet fik dets nuværende navn i 2007.

Indtil 1953 var Walt Disneys produktioner distribueret af Screen Gems (1924–1926), Film Booking Offices of America (1926–1927), Universal Pictures (1927–1928), Celebrity Productions (1928–1930), Columbia Pictures (1930–1932), United Artists (1932–1937, 1943), og RKO Radio Pictures (1937–1956).

Referencer 

The Walt Disney Company
Bill Farmer

William "Bill" Farmer (født i november 1952) er en amerikansk stemmeskuespiller. Han er bedst kendt for at have lagt stemme til Disney-figurene Fedtmule og Pluto.

Eksterne henvisninger 

 

Tegnefilmsdubbere fra USA
Jason Marsden

Jason Christopher Marsden (født 3. januar 1975) er en amerikansk skuespiller og stemmeskuespiller. Han er bedst kendt for at have spillet rollen som «Rich Halke» i TV-serien Step by Step og for have lagt stemme til Disney-figuren Max.

Eksterne henvisninger 

 

Skuespillere fra Rhode Island
Tegnefilmsdubbere fra USA
Personer fra Providence
Rob Paulsen

Robert «Rob» Fredrick Paulsen III (født 11. marts 1956) er en amerikansk stemmeskuespiller. Han er bedst kendt for at have lagt stemme til figurene Raphael fra 1987-versionen af Teenage Mutant Ninja Turtles, Hadji fra The Real Adventures of Jonny Quest, Yakko Warner fra Animaniacs, Pinky fra Pinky and the Brain, Spooky fra De Spoktakulære nye eventyr med Casper og Ditto fra Ben 10.

Eksterne henvisninger 
 

Tegnefilmsdubbere fra USA
Kellie Martin

Kellie Noelle Martin (født 16. oktober 1975) er en amerikansk skuespiller og stemmeskuespiller. Hendes første optræden var i TV-serien Father Murphy som varede fra 1981 til 1983.

Eksterne henvisninger 

 

Skuespillere fra Californien
Tegnefilmsdubbere fra USA
Personer fra Riverside
Jenna von Oÿ

Jennifer «Jenna» von Oÿ (født 2. maj 1977) er en amerikansk skuespiller og countrysanger. Hun er bedst kendt for sin rolle som «Stevie van Lowe» i The Parkers og «Six LeMure» i Blossom. Hun lagde også stemme til «Stacey» i animationsfilmen Fedtmule og søn.

Eksterne henvisninger 
 

Skuespillere fra Connecticut
Sangere fra USA
Wallace Shawn

Wallace Michael Shawn (født 12. november 1943) er en amerikansk skuespiller og dramatiker.

Biografi 
Shawn blev født i New York og bor der i dag. Han er søn til William Shawn, som var redaktør for The New Yorker, og journalisten Cecille Lyon Shawn. Han har også en bror, Allen Shawn, som er komponist. Shawn studerede ved The Putney School, et privat «liberal arts high school» i Putney, Vermont og tog eksamen med en Bachelor of Arts i historie ved Harvard University. Han studerede også økonomi og filosofi ved University of Oxford, siden han oprindeligt gerne ville være diplomat. Shawn rejste også til Indien som en engelsklærer. Siden 1979 har han hovedsageligt beskæftiget sig med skuespil.

Hans partner er skribenten Deborah Eisenberg.

Udvalgt filmografi 
 Prinsessen og de skøre riddere – 1987
 Desperate Housewives – 2005
 Gossip Girl – 2008-2012

Eksterne henvisninger 

 
 

Skuespillere fra New York
Dramatikere fra USA
Personer fra New York City
Ansatte ved University of Oxford
Kevin Lima

Kevin Lima (født i 1962) er en amerikansk filminstruktør og skuespiller. Han har arbejdet med en række Disney-film som for eksempel Tarzan, Fedtmule og søn og 102 dalmatinere. Han er gift med Pixar-animatoren Brenda Chapman.

Eksterne henvisninger 
 

Filminstruktører fra USA
Tevin Campbell

Tevin Jermod Campbell (født 12. november 1976 i Waxahachie, Texas) er en amerikansk Grammy-nomineert R&B-sanger. Han spillede rollen som Powerline i animationsfilmen Fedtmule og søn, hvor han sang «Stand Out» og «I 2 I». I lighed med Usher gik han fra at være barnestjerne til at være voksen R&B-sanger.

Eksterne henvisninger 
 

Sangere fra USA
Afroamerikanere
Personer fra Texas
Forbryderbillede

thumb|Kamera brugt til at tage krusskud, Alcatraz Federal Penitentiary.

Et forbryderbillede eller et forbryderfoto () er en uformel betegnelse for politiets fotografi, som billedidentifikation, af anholdte og kriminelle. Det er et fotografisk portræt typisk taget efter en persons anholdelse. Det oprindelige formål med et forbryderbillede er at give myndighederne mulighed for at have en fotografisk registrering af en anholdt person, som kan bruges til identifikation.

Fotografering af kriminelle begyndte i Frankrig og Belgien i 1840'erne, kun et par år efter opfindelsen af fotografering, og fra 1851 i Danmark, men det var først i 1888, at den franske politibetjent Alphonse Bertillon standardiserede metoden.

Etymologi 
Det engelske "Mug shot" stammer fra begrebet "Mug", der er et engelsk slangudtryk for "ansigt" ("fjæs"), det stammer fra 1800-tallet. Mug shot kan være ethvert lille billede af et ansigt til hvilket som helst brug.

Referencer 

Straffeproces
Fotografi
Den bolivianske frihedskrig

Den bolivianske frihedskrig begyndte i 1809 ved etableringen af juntaer i byerne Chuquisaca (i dag: Sucre) og La Paz i det daværende Øvre Peru. Juntaerne blev etableret efter, at der tidligere på året havde været mindre fejlslagne revolutioner i Chuquisaca og i La Paz. De nye juntaer blev dog hurtigt besejret, og områderne kom derfor atter under spanske royalisters kontrol.

I kølvandet på udbruddet den spanske selvstændighedskrig i Europa blev vicekongen i Vicekongedømmet i Río de la Plata i maj 1810 afsat ved Majrevolutionen og erstattet af en junta. Vicekongedømmet i Río de la Plata udgjorde på daværende tidspunkt myndigheden i det områder, der i dag omtrent udgør Argentina, Bolivia, Paraguay og Uruguay. Der blev fra Buenos Aires udsendt tre militære styrker til Øvre Peru (omtrentlig det nuværende Bolivia) ledet af Juan José Castelli, Manuel Belgrano og José Rondeau, men det lykkedes ikke at vinde kontrollen over det dengang ganske velstående Øvre Peru, der således forblev under royalisternes kontrol. Konflikten skiftede imidlertid karakter til en langvarig guerillakrig med oprørere (republiquetas), der bekæmpede den spanske krone og overhøjhed i landet. Guerillakrigen svækkede Spaniens position i Øvre Peru, og da Simón Bolívar og Antonio José de Sucre besejrede royalisterne i det nordlige Sydamerika, gennemførte Sucre et felttog mod de sydligere dele af kontinentet, der ultimativt besejrede roylisterne, hvilket førte til. at Bolivia kunne erklære sin selvstændighed den 6. august 1825.

Øvre Peru tog navnet Bolivia efter Simon Bolívar. Byen Chuquisaca blev opkaldt efter Antonio José de Sucre.

Se også 
 Spansk-amerikanske frihedskrig

Bolivianske frihedskrig
Sydamerikanske krige
Slipsenål

En slipsenål eller slipseklemme (på engelsk tie clip) er et beklædningstilbehør til at fæstne et slips til skjortens forstykke for at undgå at det flagrer og for at sikre at slipset hænger lige og pænt.

Slipsenåle er normalt fremstillet af metal og har ofte udsmykning. Nogle slipsenåle har et lille mærke, der viser medlemskab af en klub eller som erindringsmotiv, og kan som også slipset kan være tegn på et tilhørsforhold. Brugen af slipsenåle blev populær i 1920'erne, hvor det var på mode med slips af silke, og erstattede den traditionelle kravattnål.

I USA er slipsenålen et af de få smykker som er tilladt at bære i hæren.

Se også 
Flipnål
Kravetnål
Slips
 Slipsekæde

Referencer

Eksterne henvisninger 

Beklædningsgenstande
Smykker
Pyntning
Tarapacá Universitet

Tarapacá Universitet () er et universitet beliggende i byen Arica i Chile. Det er et af de såkaldte "traditionelle universiteter" (universidades tradicionales).

Tarapacá Universitet udgiver tidsskriftet Revista Chungará et tidsskrift om antropologi og arkæologi.

Eksterne links 
Universidad de Tarapacá, officiel website 

Universiteter i Chile
Vicki Lewis

Vicki Lewis (født 17. marts 1960) er en amerikansk skuespillerinde. Hun er mest kendt for sin rolle som Beth i situationskomedien NewsRadio, som sendtes fra 1995-1999. Hun lagde stemme til Beret Babe i Fedtmule og søn 2 - en ekstrem fedtmulefilm fra 2000.

Eksterne henvisninger 
 Officielle hjemmeside 
 

Skuespillere fra Ohio
Personer fra Cincinnati
Jeff Bennett

Jeffrey Glenn "Jeff" Bennett (2. oktober 1962) er en amerikansk stemmeskuespiller født i Houston, Texas. Han har lagt stemme til figurer i animationsserier, -film og videospil, men har også været gæst i Vore værste år. Bennett er sandsynligvis bedst kendt for at have lagt stemme til «Johnny Bravo» i serien Johnny Bravo fra 1997 til 2004. Bennett har også lagt stemme til andre figurer i forskellige animationserier.

Stemmeroller i animationsserier / -film
 Den amerikanske drage: Jake Long – Mr. Jonathan Long og Jagtmanden.
 Naboens børn – Mr.Boss, Mr. Fizz og Destructo Far.
 Klasse 3000 – rektor Luna, Sunny's locness monster og vaktmester Jan.
 Barbaren Dave – historiefortælleren og Blinke Den Fantastiske hest.
 Dexters Laboratorium – Dexters far og Dexter som voksen.
 Lilo og Stitch: Serien – Dr. Von Hamsterviel og eksperiment 020.
 Ozzy og Drix – Drix.
 Pingvinerne fra filmen Madagaskar af DreamWorks Pictures – Kowalski.
 Pepper Ann – Craig Bean.
 Det Summer om Maggie – rektor Pestsrip.
 Kejserens nye skole – Kronks far, overvågningskamiss og Tipo og Upi.
 Powerpuff Pigerne – borgermesteren, Ace, Big Billy og Grubber.
 Masken: serien – Eddie.
 Xiaolin Showdown – Clay Bailey og Mester Monk Guan.
 Fortryllet – Pip

Eksterne henvisninger
 

Tegnefilmsdubbere fra USA
Kvalifikation til Eliteserien i ishockey 1996-97

Kvalifikationen til Eliteserien i ishockey 1996-97 var en turnering, hvor seks hold spillede om fire ledige pladser i Eliteserien i ishockey 1996-97. Turneringen blev spillet i marts 1996, og den havde deltagelse af nr. 7, 8, 9 og 10 fra Eliteserien i 1995-96 samt de to bedste oprykningsberettigede hold fra 1. division i 1995-96.

De seks hold blev inddelt i to grupper med tre hold, der hver spillede en dobbeltturnering alle-mod-alle. De to bedste hold i hver gruppe kvalificerede sig til Eliteserien i ishockey 1996-97. Resultatet blev at de fire Eliteseriehold, Frederikshavn IK, Rødovre SIK, HIK og AaB Ishockey, sikrede sig endnu en sæson i Eliteserien.

Resultater

Gruppe A

Gruppe B

Kilder / eksterne henvisninger 
 Politiken, 11., 15., 18. og 21. marts 1996.

Noter 

Ishockey i 1996
Ishockey i Danmark
Ozzy & Drix

Ozzy og Drix er en amerikansk tegnefilmserie, som blev vist på Cartoon Network. De 26 afsnit blev vist mellem 2002-2004. Serien bygger på spillefilmen Osmosis Jones fra 2001, som har Bill Murray, Chris Rock og David Hyde Pierce i hovedrollerne.

Handling 
Handlingen i Ozzy og Drix finder sted i den 13 årige dreng Hectors krop, som Ozzy og Drix bor i og beskytter.

Rollefigurer 
Osmosis «Ozzy» Jones (dubbet af Jan Elhøj i den danske version)
Ozzy Jones er et blodlegeme i Hectors krop. Ozzy og Drix plejer at fange skumle bakterier som for eksempel Streckfinger eller Gørmemanden. Han havner altid i problemer.

Drixobensometaphedrian «Drix»
Drix er en forkølelsespille som er den bedste ven, et blodlegeme kan have. I episoden «Det er et højt liv» bliver det afsløret, at han er meget tung og stor. Han skyder forkølelsesmiddel på bakterierne. Drix har et meget stort ønske om at få fødder. Han er også meget bange for trange åbninger. Drix har en tante, som hedder Histamine.

Maria
Maria er en politidame, som er meget forelsket i Drix. Hun har en storebror, som hun hader.

Borgermester Pål Kvikkas
Pål Kvikkas er borgermesteren i Hector, og han er kun ti år gammel. Hver gang han er sur, råber han på Ozzy.

Hector
Hector er en 13 år gammel dreng, som altid finder på narrestreger, som fører til husarrest. Han går på ungdomsskole.

Tarjei
Tarjei er Hectors største ven og fjende. Han får altid Hector i problemer.

Kristine
Kristine er skolens sødeste pige, og Hector er meget forelsket i hende.

Eksterne henvisninger 
 

Animerede tv-serier
Iggy Azalea

Amethyst Amelia Kelly (født 7. juni 1990), bedre kendt under sit kunstnernavn Iggy Azalea, er en rapper fra Australien, født i Sydney.

Diskografi

Studiealbums 
 The New Classic 2014

Genudgivelser 
 Reclassified 2014

EPs 
 Glory 2012
 iTunes Festival: London 2013
 Survive the Summer 2018

Mixtapes 
 Ignorant Art 2011
 TrapGold 2012

Referencer

Eksterne henvisninger 

 
 

Musikere fra Australien
Personer fra Sydney
Tony Goldwyn

Anthony Howard "Tony" Goldwyn (født 20. maj 1960 i Los Angeles, Californien) er en amerikansk skuespiller og filminstruktør. Han lagde stemme til titelkarakteren Tarzan i Disney-filmen Tarzan fra 1999 og i video-spillet Kingdom Hearts fra 2002.

Goldwyn har været gift med production designer Jane Michelle Musky siden 1987 og sammen har de 2 døtre.

Teater

Lydbog

Soundtrack

Eksterne henvisninger 

 

Personer fra Los Angeles
Skuespillere fra Californien
Filminstruktører fra USA
Tegnefilmsdubbere fra USA
H.J. Møen

Hinrich Julius Møen (14. september 1803 i København – 25. januar 1881 sammesteds) var en dansk billedhugger og far til billedhugger W.E. Møen.

H.J.  Møen kom i lære i 1821 i Det kongelige Skibsbilledhuggeri. Møens navn  sættes i forbindelse med udførelsen af kvindefiguren til korvetten  Galathea, 1831. I 1830rne huggede han galionsfigurer  for københavnske redere. I 1842 forlod Møen marinen for at arbejde som  selvstændig billedhugger, men havde biindtægter fra et badehus. Møen  havde billedhuggerværksted med sin søn William Edelhardt Møen som  medarbejder fra 1842.

Værker 

 1837, Mandlig halvfigur til brig Thorvald af København
 1839, Galionsornament til bark Jacob af København (Museet for Søfart)
 1840erne Karikaturer og selvportræt skåret på bjælkehoveder på ejendom på øen i søen i Classens Have, København (er flere bevaret).
 1850, Galionsfigur, hvalfisk, til Kgl. Grønlandske Handels brig Hvalfisken
 1855, Kvindelig figur til bark Psyche af København
 1858, Galionsfigur, svane, til bark Svanen af København
 1859, Galionsfigur, Hjejle, til hjulskibet Hjejlen af Silkeborg

Eksterne henvisninger og kilder 
 
 DANSKE GALLIONSFIGURER EFTER 1850 

Billedhuggere fra Danmark
Rosie O'Donnell

Roseann «Rosie» O'Donnell (født 21. marts 1962 i området Bayside af bydelen Queens i New York City i New York) er en amerikansk standup-komiker, skuespillerinde, sangerinde, forfatter og mediekendis. Mellem 1996 og 2002 var hun vært for det Emmy-vindende TV-show The Rosie O'Donnell Show. Siden november 2009 har hun været for et to-timers daglig radioprogram som sendes på Sirius XM Radio.

Udvalgt filmografi 
 1999 - Get Bruce
 1999 - Jackie's Back!
 1999 - Tarzan
 1998 - Wide Awake 
 1997 - The Twilight of the Golds 
 1996 - Beautiful Girls 
 1996 - Harriet the Spy 
 1995 - Now and Then
 1994 - Car 54, Where Are You? 
 1994 - Exit to Eden 
 1994 - I'll Do Anything

Eksterne henvisninger 

 Rosie O'Donnell - Officiel hjemmeside
 The Rosie O'Donnell Show - Officiel hjemmeside
 
 E! Online : Rosie O'Donnell 

Komikere fra USA
Skuespillere fra New York
Sangere fra USA
Forfattere fra USA
Personer fra New York City
Jørn Gottlieb

Jørn Gottlieb (født 17. oktober 1953) er en dansk skuespiller, har optrådt i adskillige teaterstykker og film. Han har desuden lagt stemme til flere tegnefilm, mest i større produktioner og ellers hos Disney, bl.a. i rollen som Clayton i Tarzan. Han har optrådt på ABC Teatret, Betty Nansen Teatret, Café Teatret, Det Danske Teater , Det Kongelige Teater, her arbejdede han i 6 år. Det Ny Teater, Nørrebros Teater, Husets Teater, Jørgen Blaksted turneen, Det Danske Teater, H.C.Andersens Turneen Aalborg Teater og Odense Teater. Han har medvirket i spillefilmene Charly & Steffen fra 1979 som bandmedlem, lærer ved eksamen i Den kroniske Uskyld fa 1985 samt julekalenderen Alletiders Nisse fra 1995 og tv-serierne, Taxa (1999) Rejseholdet (2001), Hotellet (2001) og Skjulte spor (2001). Desuden har han lavet radiospil, voice overs, dubbing, speaks, samt indtalt utallige reklamer, dokumentar film og bog indtalinger. Han bor sammen med Gabriella Addington og er ikke i familie med Ulla Gottlieb.

Eksterne henvisninger 
 

Skuespillere fra Danmark
Tegnefilmsdubbere fra Danmark
Spansk-amerikanske frihedskrig

Spansk-amerikanske frihedskrig (spansk: Las Guerras de independencia hispanoamericanas) refererer til de mange krige, som fandt sted på starten af 1800-tallet – fra 1808 til 1829 – som resulterede i, at mange tidligere spanske kolonier blev selvstændige, fra Argentina og Chile i syd til México i nord. Krigene startede i 1808 med juntaerne i México og Montevideo. På den tid var junta navnet som blev brugt af flere lokale administrationer i Spanien som et patriotisk alternativ til Joseph Bonapartes styre. I Amerika blev ordet brugt om de første selvstændige regeringer som en reaktion på udviklingen i Spanien.

Disse krige bør ikke blandes sammen med den haitiske revolution eller med den brasilianske uafhængighedskrig, som ikke bliver defineret som Hispanoamerika, som kun refererer til Amerikas spansktalende lande. Af det store spanske imperium i Amerika forblev bare Cuba og Puerto Rico under spansk kontrol, i tillæg til Filippinerne og enkelte andre øer i Stillehavet. I 1898 mistede Spanien også disse øer efter Den spansk-amerikanske krig.

Se også 
 Den bolivianske frihedskrig

Sydamerikas historie
Bolivias historie
Colombias historie
Chiles historie
Spaniens historie
Mexicos historie
Perus krige
Uruguays historie
Puerto Rico
Revolutioner